Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Turvaatko sinä Jumalaan, että Hän on sinun Pelastajasi?
Vai haetko turvaa muista henkilöistä tai asioista?
Meidän pitää ymmärtää eräs asia.
Se on Dan. 11. luvun tutkimuksemme ydintä.
Meidän tulee laskea perustus ja tehdä Jumalasta perustuksemme.
Silloin seisomme Hänen varassaan, Hänen totuutensa ja tahtonsa varassa,
ja Hän on elämämme perustus.
Vain silloin me olemme voittoisia -
eli koemme pelastuksen täyteyden.
Toivon, että se on sanoma ja periaate, jonka sinä tunnet oikein hyvin.
Ikävä kyllä huomaamme, että Israel kävi uskonkamppailua, -
kun olisi pitänyt luottaa Jumalan uskollisuuteen.
Jumala oli antanut lupauksia ja profeetallisia totuuksia, -
jotka tulevat tapahtumaan Israelille.
Ikävä kyllä Israelin lasten oli vaikea uskoa Jumalan uskollisuuteen.
Me kaikki kamppailemme toisinaan epäuskoa vastaan.
Viimeisinä aikoina Jumala asettaa Israelin tilanteeseen, -
jossa Israel oppii, ettei ole ketään, johon se voi luottaa -
ja jonka puoleen se voi kääntyä saadakseen turvaa ja apua, -
paitsi yksin Jumala.
Silloin Jumala avaa taivaat, -
Messias palaa ja Israel katsoo Häneen ja ymmärtää, -
että juuri se, jonka Israel yleisesti ottaen on hylännyt, -
on heidän Pelastajansa, Vapahtajansa, -
kuninkaiden Kuninkaansa, herrain Herransa.
Kun tämä on sanottu, ota esiin Raamattusi -
ja katso kanssani Danielin kirjan lukua 11.
Viime viikolla jäimme tilanteeseen, -
jossa jälleen kerran oli konflikti kahden valtakunnan välillä, -
kahden kuningaskunnan välillä, -
Pohjoisen kuningaskunta ja Etelän kuningaskunta.
Mainitsin, että Israel jää jatkuvasti taistelujen keskelle.
Lukijan tulisi ymmärtää siitä, -
että Israelin tilanne on hyvin epävakaa.
Asiat eivät mene hyvin. Heidät vedetään mukaan konfliktiin.
He kärsivät paljon.
Ainoa, joka sen muuttaa, on Messias Jeshua.
Todellinen Messias tuo Israelin takaisin Jumalan luo -
parannuksenteon ja evankeliumin sanoman kautta.
Jatketaan siitä, mihin viimeksi jäimme.
Danielin kirjan luku 11. Aloitetaan jakeesta 13.
Luemme [selittäen]: "Pohjoisen kuningas palaa -
ja hän nostattaa suuren väkijoukon, -
suuremman kuin ensimmäisellä kerralla.
Ja milloin se tapahtuu? Vuosien aikojen lopussa -
eli lopunaikoina.
Pohjoisen kuningas tulee suuren armeijan kanssa -
ja runsailla varustuksilla." Hän on siis valmis voittoon.
Jae 14: "Niinä aikoina -
monet nousevat suhteessa Etelän kuninkaaseen."
Se tarkoittaa, että 'melech hanegev', Etelän kuningaskunta, -
saa joukkoihinsa monia.
Monet Raamatut kääntävät sen: "nousevat vastaan", -
mutta se ei sovi seuraavaan jakeeseen.
Monet nousevat Etelän kuninkaan kanssa, -
sillä heidän tilanteensa on se, että Pohjoisen kuningas on tulossa.
Tässä sanotaan: "sinun pojissasi on rikkojia".
Se tarkoittaa, että siihen aikaan juutalaisista osa -
menee Etelän kuninkaan puolelle.
Ja kuten totesimme viime viikon luennon lopussa, -
se on Israelille normaali toimintatapa.
Se katsoo Egyptiin avun toivossa. Niin se tekee tässäkin. Miksi?
Tähän jäimme viimeksi.
Jotta he nostaisivat ja vahvistaisivat 'hazonin', 'näyn'.
Mikä tuo näky on? Israelin kuningaskunnan perustaminen.
He uskoivat, ja tämä on ongelma, että Jumalan tahto tapahtuu -
ja Israel saa oman kuningaskunnan.
Miten? Turvautumalla Egyptiin.
Mutta tosiasiassa mikään ei voisi olla kauempana totuudesta.
Se on väärä päätös.
Miten jae 14 päättyy?
"He epäonnistuvat." Miksi?
Koska näky Israelin kuningaskunnan perustamisesta -
ei toteudu turvautumalla Egyptin kuninkaaseen ja auttamalla häntä.
Katsopa jaetta 15.
Pohjoisen kuningas tulee -
ja valuttaa 'solelan'.
Se on kuin ramppi. Johtopäätelmä on seuraavanlainen.
Kaupunkia aletaan piirittää.
Hän kasaa piiritysrampin, -
jotta joukot pääsevät muurin yli -
valtaamaan kaupungin.
Tässä kerrotaan, että hän tekee niin. Jakeen 15 keskiosa: -
"ja [hän] valloittaa varustetun [vahvan] kaupungin."
Tässä sanotaan, etteivät Etelän sotajoukot kestä sitä -
eikä sen valioväki."
'Valioväellä' tarkoitetaan voimakkaimpia, -
jotka oli valittu puolustamaan liittoa.
Hekään eivät kestä.
Jakeen 15 lopussa sanotaan: -
"ei ole sillä voimaa seisoa vastaan."
Tästä siis käy ilmi, että Pohjoisen kuningas oli voittoisa.
Mutta huomaa, etteivät voitot ole ikinä kovin pitkäkestoisia.
Se on ainutlaatuinen piirre tässä 11. luvussa.
Juuri kun kuningas ajatteli: "Minä voitin, kukistin viholliseni, -
valta on minun", mitä tapahtuu? Hän menettää sen.
Mikä on sanoma tässä? Tällainen olisi turhauttavaa.
Se tuntuisi merkilliseltä.
"Miten on mahdollista, että saan voittoja mutta asemani ei vakiinnu?
Kukistin kaikki nämä kansat, myös Etelän kuningaskunnan -
ja monet sen liittolaiset."
Pohjoisen kuningas oli voittoisa, mutta voitto ei tuottanut -
toivottuja tuloksia ja hänen kaavailemiaan seurauksia.
Miksei? Ihminen voi saada kaiken maallisen menestyksen, -
mutta se ei vie häntä sinne, minne hän toivoi pääsevänsä, -
eikä tuota sellaisia tunteita kuin luulee.
Mitä ikinä saavutat tässä maailmassa, -
se ei tyydytä eikä täytä sitä, mitä etsit, -
sillä tällä maailmalla on tarjottavanaan ainoastaan valheellista petosta.
Ainoastaan Jumalan lupaukset ja siunaukset -
tuovat ihmiselle todellisen tyydytyksen -
ja saavat hänet tuntemaan niin kuin hän haluaa tuntea.
Nuo tunteet saavat hänet ylistämään ja palvomaan Jumalaa voimallisesti.
Näemme siis, ettei kukaan ihminen tai mikään voima kestä häntä vastaan.
Jae 16.
"Ja tämä, joka tulee, tekee hänelle, mitä tahtoo."
Se tarkoittaa, että on tuleva joku, -
joka tekee hänelle, -
eli Pohjoisen kuningas tekee hänelle mitä tahtoo.
Huomaa vielä jotain muutakin: -
"eikä kukaan voi seisoa häntä vastaan."
Hänellä tulee olemaan absoluuttinen valta.
Hän tekee jotain. "Siihen aikaan hän asettuu Ihanaan maahan."
Mitä se tarkoittaa? Tätä Raamattu yrittää kertoa meille.
Tämä tuleva Pohjoisen kuningas -
saavuttaa suuren voiton.
Mitä voitto rohkaisee -
ja kannustaa häntä tekemään?
Teksti sanoo, että hän tulee -
'erets tsviin', 'ihanaan maahan'.
Kaikki tutkijat uskovat, -
että sillä viitataan Israeliin.
Se antaa meille tärkeää tietoa.
Hänen tavoitteensa on tuhota Israel.
Pohjoisen kuningaskunta -
on oleva se valtakunta, -
josta antikristus nousee.
Pohjimmiltaan hän haluaa tuhota -
Jumalan tarkoitukset ja suunnitelmat.
Hän ei halua Israelin kuningaskuntaa.
Hän haluaa oman valtakuntansa.
Luemme tästä jakeen 16 keskeltä eli lopusta.
"Hän asettuu Ihanaan maahan."
Mitä tarkoitusta varten?
"Hän ajattelee, että hänen käsiensä kautta tulee hävitys."
Hän haluaa tehdä lopun siitä, mitä Jumala on rakentamassa.
Jae 17.
"Hän kääntää kasvonsa hyökätäkseen suurella vihamielisyydellä, voimalla, -
koko kuningaskuntansa voimalla".
Huomaa mitä sanotaan: -
"mukanaan ne, jotka tahtovat tehdä sopimuksen."
Hän siis tulee sopimus mielessä. Sitä tässä yritetään sanoa.
Sana tässä on hyvin samankaltainen -
kuin jakeessa 6. Siinä se on hieman eri muodossa.
Näimme siellä, että Etelän kuningaskunta -
halusi tehdä sopimuksen, liiton, koska Pohjoinen oli niin voimakas.
He lähettivät sinne tyttären sopimuksen vahvistukseksi.
Sama tässä.
Mitä Raamattu opettaa?
Se opettaa antikristuksesta jotain, -
ja tulemme näkemään sen myöhemmin tutkimuksessamme.
Antikristuksen ei tarvitse lyödä Israelia siinä mielessä, -
että hän tuhoaisi sen täysin. Lopuksi kyllä, -
sillä Israel ei suostu sopimukseen hänen kanssaan.
Minulta kysytään usein erästä asiaa.
Se on seuraavanlainen.
Uskonko, että antikristus on juutalainen?
Mihin tämä kysymys perustuu?
Ihmiset ajattelevat, että antikristus on juutalainen.
Miksi muuten juutalaiset ottavat hänet vastaan?
Siinä on virheolettamus.
Raamatussa ei missään kerrota, että Israel ottaa vastaan antikristuksen.
Seuraavan parin viikon aikana -
käsittelemme Danielin luvun 11 avainosaa.
Siinä mainitaan 'shikuts meshomem', 'hävityksen kauhistus'.
En voi kyllin korostaa, en voi korostaa liikaa, -
miten tärkeä tapahtuma hävityksen kauhistus on.
Puhumme siitä lisää tulevina viikkoina.
Se on merkittävimpiä tapahtumia. Sinun tarvitsee ymmärtää, -
mikä se on, milloin se tapahtuu ja mitä sen jälkeen tapahtuu.
Eräs asia, joka sen jälkeen tapahtuu, on seuraava.
Hävityksen kauhistuksen jälkeen, ja tämä on avain, -
Israel torjuu antikristuksen.
Israel ei siis vastaanota antikristusta. En tiedä, miksi ihmiset sanovat niin.
He torjuvat hänet, ja heidän torjuntansa johtaa -
siihen, mikä hepreaksi on: 'et tsera hi le Ja'akov', -
Jaakobin ahdistuksen, vaivan tai kärsimyksen aika.
Israel käy läpi vaikeimman ajanjakson.
Puhumme siitä Danielin luvussa 12.
Israel läpikäy historiansa vaikeimman kärsimyksen -
aikojen lopussa. Miksi?
Koska he torjuvat antikristuksen.
Huomaa asiayhteys tässä.
Meidän täytyy kiinnittää huomiota kaikkiin vihjeisiin. Jae 17.
Hän haluaa seistä hyvässä maassa, Israelin maassa.
Mikä on tarkoitus? Teksti sanoo, että hänen kädessään on hävitys, tuho.
Hän käytännössä siis uhkaa juutalaisia.
Seuraavaksi näemme jakeessa 17, -
että hän asettaa kasvonsa hyökätäkseen vihamielisenä -
koko valtakuntansa voimalla.
Lisäksi tässä sanotaan periaatteessa: "sopimus mukanaan".
"Ja hän tekee", mikä tarkoittaa, -
että hän yrittää saada sopimuksen voimaan. Kenen kanssa?
Tässä sanotaan: "naisten tytär".
Tunnettu rabbi ja kommentoija Rashi, joka eli tuhat vuotta sitten, -
kertoo, että ilmaisu 'bat haneshim' esiintyy muuallakin, -
ja sillä viitataan israelilaisiin.
Käy siis niin, että maailma antaa Israelin antikristuksen haltuun.
Tässä kerrotaan, mikä siihen on syynä.
Syynä on tyttären turmelus tai saastutus.
Se on sukua nykyheprean sanalle 'shchitut', 'hallinnon korruptio'.
Maailma siis saa antikristuksen.
Niin tässä yritetään kertoa.
Antikristus ei mielestäni tässä ole noussut vielä täydellisesti valtaan.
Näemme sen myöhemmin.
Mutta hänen valtakuntansa on voimissaan, -
tämä Pohjoisen valtakunta.
Siksi antikristus tulee olemaan Israelissa.
Maailma suostuu siihen Israelin korruption takia.
Miksi? Sanoma on tämä.
Jos Israel on kaukana Jumalan totuudesta -
ja jos Israel ei noudata Jumalan Sanaa, -
Jumalan valtakuntaa ei voida perustaa. Sanoma on tämä: -
Maailma ei halua Jumalan valtakuntaa.
Meidän täytyy nähdä tämä.
Jotta Jumalan valtakunta voidaan perustaa, -
Israelin täytyy tehdä parannus ja palata Jumalan luo -
koko sydämessään uskossa.
Se tapahtuu loppujen lopuksi toisessa tulemuksessa.
Tämä on ennen sitä lopunaikoina.
Näemme, että syynä on Israelin hengellinen turmelus.
Niin tässä sanotaan, -
mutta niin kuin jakeessa 6 mainittu sopimus ei kestänyt, -
tämäkään sopimus ei kestä: -
"Mutta se ei kestä, eikä tytär tule kuninkaalle."
Tämä on tärkeä jae. Siinä sanotaan: "ve lo lo tihie".
Ensimmäisessä lo-sanassa on lamed ja alef. Se tarkoittaa: "ei".
Toisessa on lamed ja vav. Se tarkoittaa: "hänelle" (miehestä).
Sitten sana "tihie", "hän (naisesta) tulee olemaan".
Hän eli Israel ei tule olemaan hänen eli kuninkaan.
Israel ei tee sopimusta antikristuksen kanssa.
Siksi suunnitelma ei onnistu. Mitä tapahtuu?
Katsotaan jaetta 18.
"Ja Pohjoisen kuningas kääntää kasvonsa -
kohti saaria", sanovat useimmat Raamatut.
Sillä tarkoitetaan kaukaisia paikkoja. "Hän ottaa valtaansa monet."
Siinä käy näin. Kuningas on vihainen.
Hän hävittää muita paikkoja, kaukaisia maita, -
ja osoittaa voimaansa, miten hänen valtakuntansa on laajentunut -
ja miten hän voi ottaa kaukaisia maita ja alistaa ne valtaansa.
Mutta huomaa, mitä tässä sanotaan.
"Mutta eräs sotapäällikkö -
tekee lopun kuninkaan häpeästä."
Tämän voi ymmärtää kahdella tavalla. Ensimmäinen on tämä.
Eräs kuninkaan sotapäälliköistä tekee lopun -
Pohjoisen kuninkaan häpeästä -
eli kuninkaan epäonnistumisesta.
Nousee siis yksi päällikkö, -
joka tekee lopun ongelmasta.
Hän tekee lopun Pohjoisen kuninkaan häpeästä eli epäonnistumisesta.
Ja ilman tätä häpeää hän palaa.
Toinen tulkintavaihtoehto on se, -
että sotapäällikkö pysäyttää häpeällisyyden, -
jota Pohjoisen kuningas levittää muihin maihin.
Päälliköstä se ei ole oikein.
Päällikkö neuvoo Pohjoisen kuningasta -
ja suosittelee hänelle pääkaupunkiin palaamista.
Jae 19.
"Ja hän kääntää kasvonsa kohti oman maansa linnoitusta."
Mutta katsotaanpa jakeen 19 loppua.
"Hän epäonnistuu ja kaatuu, eikä häntä löydetä".
Mitä se kertoo?
Tämä nimenomainen Pohjoisen kuningas ei kestä.
Hänestä ei tule se, joka toteuttaa ja täyttää antikristuksen tarkoitukset.
Hän on eräänlainen antikristuksen edelläkävijä.
Näemme tässä, että hän yrittää saada Israelin puolelleen -
mutta hän ei onnistu siinä.
Loppujen lopuksi hän hiipuu pois ja katoaa näyttämöltä.
Jae 20.
Jakeessa 20 Pohjoisen valtakunta saa uuden johtajan.
Hän nousee jalustalleen, perustalleen.
Se on kiinteä ilmaus.
Hän ottaa itselleen maan hallituksen.
Hän vie läpi asian, joka on tässä sana 'noges'.
Se on tärkeä termi.
Se esiintyy myös 2. Mooseksen kirjassa, -
kun farao asetti työnvalvojia -
valvomaan heprealaisten työtä.
Sanan toinen merkitys on 'veronkerääjä'.
Hän siis säätää veron, pakkoveron, kaikille näille ihmisille.
Syynä on tämä: "tehdäkseen valtakuntansa loistokkaaksi.
Mutta muutamassa päivässä hän tuhoutuu.
Hänet annetaan pois, mutta ei vihalla eikä sodalla."
Hän siis tekee näin, mutta hän ei onnistu -
eikä häntä enää ole.
Katsopa sitten jaetta 21.
Jakeessa 21 -
näemme huomattavan muutoksen.
Näemme uuden johtajan nousevan -
Pohjoisen valtakuntaan.
Tämä johtaja on erittäin merkittävä.
Meidän tulee kiinnittää häneen huomiota.
Miksi? Huomaa, mitä jakeessa 21 sanotaan.
"Hänen tilalleen, sijaansa tässä hallituksessa", -
jae 21.
"Hänen tilalleen nousee kelvoton".
Halveksittava.
Mies, joka ei ole niin kuin muut.
Hän on äärimmäisen paha ihminen.
Jakeessa sanotaan: "mutta hänelle ei anneta -
kuninkuuden kunniaa."
Toisin sanoen hän ei pysty ajamaan läpi sitä, mitä hän haluaa.
"Mutta hän tulee 'be shava'."
Tämä on tärkeää, koska hän tulee silloin, kun tilanne on rauhallinen.
Edellinen putosi pois matkan varrella. Hän ei menestynyt.
Mutta maassa vallitsi kutakuinkin rauha, -
kun valta siirtyi kelvottomalle johtajalle.
"Hän tulee rauhallisuuden ja rauhan aikana -
ja hän vahvistaa kuninkuutensa". Millä hän sitä vahvistaa?
Englannissa se on usein käännetty sanaksi 'mielistely'.
Se merkitsee lipevää, lipevää puhetta. Se on sanan kirjaimellinen merkitys.
Sana tarkoittaa paitsi 'mielistelyä' myös 'petosta'.
Hänen kuninkuutensa vahvistetaan, mutta ei totuudessa.
Ei tilanteen todenperäisyydessä, vaan petoksella.
Se on tärkeää, koska sitä korostetaan hetken kuluttua.
Katsotaanpa seuraavaa jaetta, jaetta 22.
Huomaamme, että hänen armeijansa tai sotavoimansa pyyhkäisevät yli.
Tässä on sama sana, josta tulee heprean 'shitafon', tuhoisa hyökytulva.
Me luemme: -
"Hänen joukkonsa tulevat -
pyyhkäisten läpi hänen edellään, -
ja heidät murskataan."
Sana on: "ve jishaver".
Se on monikossa: "ve jishaveru", "heidät murskataan".
Käydään keskustelua siitä, murskataanko heidät -
vai murskaavatko he. Tässä on avain.
Katsotaanpa viimeistä osaa. Tämä on viimeinen jae tänään.
Jakeen 22 lopussa sanotaan: "ve gam negid brit".
Se tarkoittaa: "ja myös liiton ruhtinas".
Englanninkielisistä Raamatuista monissa, ellei valtaosassa, sanotaan: -
"suuret armeijat tulevat ja murskaavat monia asioita, -
myös liiton ruhtinaan."
Ongelma on ihmisten tekemä jaejako.
Sitä, missä jae 22 loppuu ja jae 23 alkaa, -
ei ole merkitty alkuperäiseen tekstiin. Ne ovat ihmisten lisäämiä.
Jos teksti käännetään niin, että myös liiton ruhtinas murskataan, -
se ei sovi siihen asiayhteyteen, mitä myöhemmin sanotaan.
Huomaamme siis, että kuningas tulee olemaan hyvin vahva.
Hän kokoaa suuren sotavoiman.
Hänen armeijansa pyyhkäisevät yli kuin hyökyaalto, -
ja ne murskaavat monia asioita -
eli alistavat monia ihmisiä valtaansa.
Mikä tästä kaikesta nousee?
Se tulee synnyttämään -
"nagit habrit".
Tässä esiintyy "myös".
Sana "gam" hepreassa -
merkitsee: "myös", "jopa".
Tässä esitän vahvasti, -
että kun armeija murtautuu läpi -
ja etenee voittoisasti, -
silloin liiton ruhtinas -
tulee näkyviin.
Se on tärkeää, -
koska hänen suuren voimansa takia -
muut haluavat liittyä häneen.
Jakeen 22 loppu ja jae 23 -
kuuluvat yhteen.
Vain silloin todella ymmärrämme, -
mitä tapahtuu.
Tämä kohta Danielin luvussa 11 -
laskee tärkeän perustuksen -
ja oikean näkökulman -
lopunaikojen tapahtumien ymmärtämiselle.
Aikamme on lopussa. Ensi viikolla jatkamme -
tärkeän Danielin kirjan 11. luvun tutkimista.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan. Shalom Israelista!
Suomennos: Marianne Tenetz